Homelander Mendapat Sentuhan Animasi Dari Pencipta “Rick and Morty” Dalam Teaser Trailer “The Boys Presents: Diabolical”
Spin-off The Boys Presents: Diabolical telah mendapat teaser trailer, yang diceritakan oleh Christian Slater, menunjukkan setiap watak yang akan anda temui merentasi lapan episod rancangan itu (dengan setiap satu episod akan berdurasi 12-14 minit).  Setiap episod siri animasi spin-off itu akan mendapat sentuhan animasi yang berbeza, salah satunya dari pasukan disebalik animasi popular Rick and Morty. Justin Roiland, pencipta bersama Rick and Morty, yang telah menyuarakan watak dalam animasi tersebut (termasuklah dua watak utama), akan menerbitkan satu episod Diabolical bersama Ben Bayouth serta menjadi salah seorang pelakon suara. Kesemua bintang The Boys, Antony Starr (Homelander), Chace Crawford (the Deep), Giancarlo Esposito (Mr. Edgar), Elisabeth Shue (Madelyn Stillwell), Simon Pegg (Hugh Campbell), Seth Rogen (penerbit eksekutif rancangan), dan Aisha Tyler (hos The Boys) turut menyertai barisan pelakon Diabolical. Turut menyumbang suara adalah Awkwafina, Michael Cera, Don Cheadle, Kieran Culkin, Eliot Glazer, Jason Isaacs, Kumail Nanjiani, Andy Samberg, Ben Schwartz, Kevin Smith, Nasim Pedrad, Kenan Thompson, dan pemenang Oscar Yuh-Jung Youn, yang telah memainkan watak nenek dalam filem Minari – kesemua mereka akan menyumbang suara untuk watak baharu dalam siri animasi antologi itu.  
Setiap episod akan menceritakan kisah berbeza dalam dunia The Boys. Bayi laser gaya Looney Tunes, bersama versi animasi Deep, Queen Maeve, watak buku komik The Boys, Martian Manhunter dan banyak lagi.
 Setiap episod akan menceritakan kisah berbeza dalam dunia The Boys. Bayi laser gaya Looney Tunes, bersama versi animasi Deep, Queen Maeve, watak buku komik The Boys, Martian Manhunter dan banyak lagi. 
Kesemua episod The Boys Presents: Diabolical akan ditayangkan pada 4 Mac di perkhidmatan streaming Amazon Prime Video. Tonton teaser trailer dibawah:
 Kesemua episod The Boys Presents: Diabolical akan ditayangkan pada 4 Mac di perkhidmatan streaming Amazon Prime Video. Tonton teaser trailer dibawah: